У Гомелі з 6 раніцы пачалося ўскладанне кветак да месцаў абароны горада ад нямецка-фашысцкіх захопнікаў улетку 1941-га. Некалькі аўтобусаў з моладдзю і прадстаўнікамі грамадскіх аб’яднанняў утварылі своеасаблівы караван памяці. Галоўныя прыпынкі — месцы найбольш бязлітасных баёў: у вёсцы Пакалюбічы і пасёлку Касцюкоўка. Менавіта тут салдаты і апалчэнцы Гомеля стрымлівалі танкі Гудэрыяна.